IKTATÓSZÁM: 7/117-26/2023 TÁRGY:**a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat költségvetésének módosítása**

Melléklet:.

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. november 13.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Gusa erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

**Tisztelt Társulási Tanács!**

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat (PKSZAK) 2023. évi eredeti költségvetésében 59.148.075 forint önkormányzati hozzájárulást tervezett. A 68/2023 (III.10.) sz. Kormányrendelet által a garantált bérminimum és a minimálbér emeléséhez biztosított támogatásokkal az intézmény költségvetését módosítani szükséges, a tagönkormányzatok hozzájárulásai az egyes telephelyek és szolgáltatások vonatkozásában csökkenthetők.

Az intézmény vezetőjének kérelmére az előirányzatok módosítása a következők szerint javasolható: az intézményi költségvetés B816 során az önkormányzati hozzájárulások összege 59.148.075 forintról 41.156.197 forintra módosul, így az önkormányzati hozzájárulások az eredeti költségvetésben elfogadotthoz képest csökkennek. Emiatt a K1101 Törvény szerinti illetmények, munkabérek sor kiadási előirányzata 15.922.016,- Ft-tal csökken, valamint a K2 Munkaadókat terhelő járulékok és szociális hozzájárulási adó kiadási előirányzata pedig 2.069.862,- Ft-tal csökken. A tagönkormányzatok már a csökkentett összegről kaptak tájékoztatást, a befizetések is eszerint történnek.

A Jelzőrendszeres házi segítségnyújtás szakfeladat esetében a 2009-ben megvásárolt készülékek cseréje vált szükségessé, mivel a jelenlegi készülékek technikailag elavultak, a szolgáltatást nyújtó vállalkozás tájékoztatása alapján a gyártásuk megszűnt, így sem a készülékek cseréje, sem a meghibásodott készülékek javítása nem biztosított a jövőben. Az intézmény 130 jelzőkészülék cseréjére kért két típusú árajánlatot.

• Készülékek bérlése és diszpécser szolgáltatás biztosítása. A készülékek bérlése esetében a 130 készülékre az éves költség 6.736.080 forint, amely 2 356 560 forinttal magasabb a jelenlegi szolgáltatási díjnál.

• Készülék vásárlás és diszpécser szolgáltatás biztosítása. A készülék vásárlása esetén a költség 28.500 forint +ÁFA készülékenként, azaz a 130 készülék összesen bruttó 4.705.350 forint egyszeri költséget jelent. A bérlethez képest így két év alatt jelenti ugyanazt a többletköltséget. Fentiek alapján a vásárlás biztosítja hosszútávon a költséghatékony működtetést. A készülékek megvásárlására a fedezet a PKSZAK költségvetésében rendelkezésre áll a K336 Szakmai tevékenységet segítő szolgáltatások sorról a K64 Egyéb tárgyi eszközök beszerzése, létesítése sorra történő átcsoportosítással, többlethozzájárulás a tagönkormányzatoktól nem szükséges.

Kérem a Tisztelt Társulási Tanácsot, hogy az előterjesztést, valamint a határozati javas-latot szíveskedjék elfogadni.

Pécs, 2023. november 7.

**Pfeffer József**

**elnök**